नोएडा में कोरोना के 79 नए मामले सामने आए, अबतक 83 लोगों की मौत
जनपद गौतम बुद्ध नगर में मंगलवार सुबह तक कोविड-19 के 79 नए मामले सामने आए जिन्हें मिलाकर अब जिले में कोरोना वायरस संक्रमण के कुल 22,812 मामले हो गए हैं।
नोएडा: जनपद गौतम बुद्ध नगर में मंगलवार सुबह तक कोविड-19 के 79 नए मामले सामने आए जिन्हें मिलाकर अब जिले में कोरोना वायरस संक्रमण के कुल 22,812 मामले हो गए हैं। जिला निगरानी अधिकारी डॉक्टर सुनील दोहरे ने बताया कि मंगलवार को 79 लोग कोविड-19 से पीड़ित पाए गए हैं। उन्होंने बताया कि बीते 24 घंटे में 124 मरीजों को अस्पतालों से छुट्टी मिली जबकि यहां के विभिन्न अस्पतालों में 1,127 संक्रमित मरीजों का उपचार चल रहा है।जिला निगरानी अधिकारी ने बताया कि अब तक जनपद में 21,602 लोग संक्रमणमुक्त हो चुके हैं। उन्होंने बताया कि कोविड-19 के कारण यहां 83 लोगों की मौत हो चुकी है।दोहरे ने बताया कि अब तक 5,04,656 नमूने कोविड-19 जांच के लिए भेजे जा चुके हैं।